《送厉太鸿》
清代·尚廷枫

层城捣练北风微，送别沙头泪染衣。四野夕阳群鸟散，万山秋草一人归。

新霜已见鬓丝改，中岁徒伤心事违。湖上旧庐终隐得，屿梅汀柳尚依依。

作者简介：江西新建人，祖籍陕西兴安，字岳师。以荫任户部主事。乾隆元年举博学鸿词，罢归。通经史诸子，在京师时，与万光泰、袁枚有“三异人”之目。诗工送别、言情诸作。有《贺莲集》。